विराट कोहली और अनुष्का शर्मा यकीनन सबसे बेस्ट सेलेब कपल्स में से एक हैं। उनकी खासियत ये है कि वो अपने PDA से हमेशा फैन्स को चौंका देते हैं। उनकी क्यूटनेस उनकी तस्वीरों में भी दिखती है। 11 दिसंबर 2017 को ये दोनों शादी के बंधन में बंधे थे। इनकी शादी की तस्वीरें सोशल मीडिया पर वायरल हो गई थीं। तो चलिए आज उनके प्यार की कहानी जानते हैं, उनकी शादी के बाद की तस्वीरों के साथ।
1एक विज्ञापन ने बना दिया साथी-
2013 में ये दोनों एक शैम्पू के विज्ञापन के समय मिले थे। इन दोनों की केमेस्ट्री देखकर उसी समय से ये जोड़ा लोगों का चहीता बन गया था।
2दोस्ती जो प्यार में बदल गई-
ये दोनों पहली ही मुलाकात में अच्छे दोस्त बन गए थे और कई इवेंट्स में साथ जाने लगे थे। तभी से इनके रिश्ते को लेकर मीडिया में काफी खबरें उठ रही थीं।
32014 में नए रिश्ते की शुरुआत?
2014 में साउथ अफ्रीका टूर के बाद विराट कोहली को अनुष्का के अपार्टमेंट से निकलते देखा गया था। तभी से ही मीडिया में इस जोड़े को गैरआधिकारिक रूप से एक कपल कहा जाने लगा था।
4कभी हां, कभी ना-
ये जोड़ा अपने रिश्ते को काफी छुपा कर रखता था। कभी ये एक साथ दिख जाते तो कभी ये अकेले ही दिखते, पर एक दूसरे को लेकर पूछे गए सवालों को हमेशा टालते ही रहते थे। यही तो थी नई रिश्ते की शुरुआत।
5पीडीए की शुरुआत-
विराट अनुष्का को 2014 फरवरी में ही न्यूजीलैंड में हाथों में हाथ डाले देखा गया था।
6बॉम्बे वेलवेट के समय सरप्राइज-
विराट ने अनुष्का को सरप्राइज भी किया था जब वो श्रीलंका में बॉम्बे वेलवेट की शूटिंग में व्यस्त थीं।
7वो फ्लाइंग किस-
विराट ने नवंबर 2014 में आखिरकार अनुष्का को फ्लाइंग किस दिया। भरे स्टेडियम में एक शानदार पारी खेलने के बाद ऑडियंस के बीच बैठी अनुष्का को उन्होंने फ्लाइंग किस दिया था। इसके बाद ही उनके रिश्ते को आधिकारिक माना गया।
8पहली बार रेड कार्पेट में साथ-
विराट और अनुष्का ने जुलाई 21, 2015 में वोग रेडकार्पेट अवॉर्ड्स में साथ गए थे। ये था उनके प्यार का दौर।
9विराट और अनुष्का का ब्रेकअप-
कथित तौर पर विराट और अनुष्का का ब्रेकअप भी हुआ था। 2016 में ये खबर आई थी कि बॉम्बे वेलवेट में विराट कोहली का काफी पैसा लगा था और उसके फ्लॉप होने के बाद ही अनुष्का विराट का रिश्ता भी खराब होने लगा।
10लंबे समय की दूरी-
अगले कुछ महीनों तक ये जोड़ा एक दूसरे के साथ नहीं दिखा और एक दूसरे के बारे में सवालों का जवाब भी नहीं दिया। लोगों को लगा कि एक खूबसूरत कपल अलग हो गया है। पर कुछ ही दिनों में ये साथ दिखने लगे।
11छुपकर की शादी-
2017 में उनकी शादी एक छुपा हुआ इवेंट ही था। किसी को पता ही नहीं था कि इन दोनों की शादी होने वाली है बस कयास ही लगाई जा रही थी। इस शादी में सिर्फ विराट और अनुष्का के करीबी रिश्तेदार और दोस्त आए थे।
12शादी के दो साल-
विराट और अनुष्का की शादी को अब दो साल पूरे हो चुके हैं और इस मौके पर उन्होंने कई ट्रिप्स की हैं, अनुष्का और विराट का प्यार दूसरों के लिए #couplegoals है।